Аԥсны АКХ алхратә ҭыԥ хада №8 аҿы аиҭалхрақәа анымҩаԥгахо арыцхә рыланаҳәеит
© Sputnik / Томас Тхайцук Выборы во второй тур в Народное Собрание Абхазии
© Sputnik / Томас Тхайцук
Алашарбагатәи 8-тәи алхырҭатә ҭыԥ аҟны ҿыц аиҭалхрақәа мҩаԥгахоит иқәгылаз акандидатцәа алхрақәа аҩбатәи ртур аҟны абыжьқәа еиҟараны иахьроуз иахҟьаны.
АҞӘА, хәажәкыра 29 – Sputnik. Аԥсны Жәлар Реизарахь алхратә ҭыԥ хада №8 аҿы аиҭалхрақәа мҩаԥгахоит лаҵарамза 28 2022 шықәсазы, абри атәы аанацҳауеит Аԥсны алхратә комиссиа хада.
Аԥсны Жәлар Реизарахь алхрақәа мҩаԥысит хәажәкыра 12 рзы, усҟан иалхын 17-ҩык адепутатцәа, 17 алхырҭатә ҭыԥ рҿы алхрақәа аҩбатәи ртур мҩаԥган хәажәкыра 26 рзы. Алхрақәа рылҵшәақәа рыла, абжьыҭара шьақәгылеит алхратә ҭыԥқәа 16 рҟны, Алашарбагатәи аабатәи алхратә ҭыԥ хадаҿы аиҭалхрақәа мҩаԥгахоит иқәгылаз акандидатцәа алхрақәа аҩбатәи ртур аҟны абжьқәа еиҟараны иахьроуз иахҟьаны.
Лаҵарамза 14 рзы Гәдоуҭатәи ақалақьтә 18-тәи алхырҭатә ҭыԥ аҟны ҿыц аиҭалхрақәа мҩаԥгахоит, иқәгылаз акандидатцәа иахәҭаз абыжьқәа рхыԥхьаӡара ахьырмоуз иахҟьаны.